Liittyen avoimen opetusmateriaalin hankkeeseenne haluaisimme kertoa, että olemme Jyväskylän yliopiston Informaatioteknologian tiedekunnassa kehittäneet avoimen lähdekoodin pohjalle perustuvan pilvipohjaisen alustan TIM (=The Interactive Material) erityisesti avoimen interaktiivisen oppimateriaalin tuottamiseksi. Tavoitteena on ollut tehdä alusta, jonka avulla opettajat voisivat itse tuottaa yksin tai ryhmissä nykyaikaista digitaalista oppimateriaalia jota voidaan muokata mistä vaan milloin vaan.

Tällä hetkellä alusta on käytössä Informaatioteknologian tiedekunnassa suurealla osalla tietotekniikan kursseja, Matemaattis-luonnontieteellisessä tiedekunnassa useilla matematiikan ja tilastotieteen kursseilla, samoin kuin useilla fysiikan kursseilla. Myös Aalto yliopiston sähkötekniikan osastolla on kursseja TIMissä. Vaikka tämän hetken käyttäjäkunta onkin yliopistosta, tavoite olisi, että alustaa voitaisiin käyttää mm. myös peruskouluissa ja lukioissa. TIMillä voidaan tehdä materiaalia pienistä muutaman tehtävän kursseista täysiin interaktiivisiin oppikirjoihin asti. Oppiaineita ei ole mitenkään rajoitettu, laajan tehtävävalikoiman ansiosta materiaalia voidaan tehdä aina mihin vaan oppiaineeseen. Lisäksi on mahdollista kehittää uusia tiettyyn aineeseen erikoistuneita tehtäväkomponentteja.

Opiskelijan kommentti syksyn Ohjelmointi 1-kurssilta:

*TIM on ehkä hienoin keksintö ikinä, tällainen opiskelupohja jos olisi käytettävissä useammassa paikasaa niin olisi hienoa.*

Esittelemme mielellämme alustaa ja sen mahdollisuuksia joko etäyhteydellä tai jossakin tapaamisessa.

TIM-alustan osalta yhteyshenkilö:

FT Vesa Lappalainen  
[vesal@jyu.fi](mailto:vesal@jyu.fi)  
0400-242 990

WWW:

https://tim.jyu.fi/view/tim/koulutus/TIM-tutustuminen

<https://tim.jyu.fi/view/users/vesal/peda17/vahemmanonenamman>