TIMin avulla voidaan tuottaa helposti interaktiivista materiaalia, johon voidaan upottaa erilaisia interaktioita tavallisista kuvista, videoista ja monivalintakysymyksistä ohjelmoinnissa käytettäviin selaimessa ajettaviin ja muokattaviin esimerkkeihin (kielinä mm. C, C++, C#, Java, Python, R, SQL, LISP, Scala, Octave, JavaScript jne..).  Uutena on tullut kuvioraahauskomponentti, jonka avulla voidaan toteuttaa monet perinteisesti monivalintoina tehdyt tehtävät huomattavasti visuaalisempana ja intuitiivisempana.  TIMin alkuperäinen tarkoitus on että opettajat voivat sen avulla tuottaa selkeäitä kirjamaisia "luentomonisteita" joissa on mukana kaikki nykyajan tarjoamat mahdollisuudet.  Erityisesti ideana on opettajien ja myös opiskelijoiden mahdollisesti yhdessä tuottama materiaali.  Selainpohjaisena TIMiä voidaan käyttää kaikilla laitteilla työasemasta älykännyköihin. Dokumentteihin tehtyjen tehtävien automaattitarkistuksen lisäksi on tarjolla Velpit (Virtuaaliset Esipainetut Liukkaat PostIT-laput), joiden ansiosta ei-automaattisetsi arvioitavien tehtävien palautteen antaminen nopeutuu merkittävästi kun suuri osa normaalista toistuvasta palautteesta saadaan annettua parilla klikkauksella.  Oppitunteja varten järjestelmään on integroitu oppitunnilla tehtävät reaaliaikaiset kyselyt ja luentoseinä.  Tavoitteena on että opettajan ja oppilaan perspektiivistä kaikki opetus etäopetuksesta läsnäopetukseen ja siihen liittyviin harjoituksiin voidaan tehdä yhdessä ympäristössä. Oppiasteet vauvasta vaariin.  Opetettava sisältö: vain mielikuvitus rajana.